text: On Land és una botiga multimarca d'on homes i dones sortiran satisfets. Elles, amb les propostes de joves creadores barcelonines com Name i Who. I ells, amb opcions tan interessants com Josep Abril, On Land i Gorni Kramer, les dues darreres dissenyades pels propietaris de la botiga.
  És la primera botiga Scotch & Soda de Barcelona, un espai on els seguidors de la marca holandesa trobaran les peces bàsiques i atemporals, carregades de petits detalls i una inspiració molt variada, amb un ull sempre atent al 'vintage'.
  Són una referència per a l'armari infantil i la botiga ,248 també és un espai de peregrinació per als que busquen marques urbanes i la moda que no caduca.
  Santa Eulalia és un nom clàssic de la moda a Barcelona, després de quatre generacions dedicades a l'alta costura, la sastreria feta a mida i el prêt-á-porter. Aquí trobareu les grans firmes, com Lanvin, Balenciaga, Céline, Michael Kors, Neil Barret i Rodarte, i també noms que puntualment enlluernaran la pop-up store d'una botiga on el luxe és el protagonista (i on continuen fent-se vestits per encàrrec, tal com feien el 1843).
  A Boo hi trobareu marques com Saint James, Penfield o Levi's i firmes de creadors independents, com Tuk Tuk i Plectrum. Entre-hi un contempleu l'espai, encara que només sigui per permetre's el gust de canviar-vos en una cabina de telèfon de la Barcelona dels anys 20.
  Uniqlo, la companyia japonesa de moda, és reconeguda i aplaudida pels seus bàsics, d'alta qualitat i preus assequibles, i també per les col·laboracions amb dissenyadors com Jonathan Anderson i Lemaire, entre d'altres.
  Foto: Shon Mott
  A Shon Mott tenen debilitat pel punt i defensen la idea de luxe des de la senzillesa, abraçant una estètica entre nòrdica i surfera. Tot plegat es tradueix en una cinquantena de peces bàsiques i austeres d'esperit unisex, que guanyen o perden 'gramatge' segons l'estació. A l'hivern toca caixmir 100%, per a l'entretemps el rebaixen a un 20% i després arriben els cotons i les viscoses. Una camisa feta en teixit piqué aspira a convertir-se en un dels essencials d'aquesta marca que produeix localment a Sabadell, Terrassa i Igualada.